Resep: AsynpoedingEen van Maroela Media se lesers het die resep ingestuur. Sy ma het die resep self neergeskryf toe sy byna 80 jaar oud was. Stroop: 2 koppies suiker 3 koppies water (gekook) Bring stroop tot kookpunt. Deeg: 2 koppies meel 1 teelepel koeksoda (opgehoop) 1 eetlepel gouestroop 3 eiers (goed geklits) 1¼ koppie suiker 1 koppie botter (gesmelt) 2 eetlepels bruin asyn bietjie sout Metode: 1. Smelt botter, voeg suiker daarby asook eiers en gouestroop. 2. Voeg koeksoda by asyn en gooi by mengsel terwyl dit bruis. 3. Meng mengsel met meel en sout. Deeg moet baie sag wees: nie droog nie, maar byna loperig. 4. Gooi deeg in kokende stroop, maak kastrol toe, moenie kastrol oopmaak voor 20 minute verloop het nie. 5. Kook poeding stadig teen lae hitte vir ‘n volle uur. Dit behoort mooi donkerbruin te wees. Dien op met room, roomys of dun vla. Resep deur ‘n leser ingestuur.